b'\n_START_ARTICLE_\nTvr\xc4\x91ava Marienberg\n_START_PARAGRAPH_\nTvr\xc4\x91ava Marienberg (njem. Festung Marienberg) znamenita je gra\xc4\x91evina blizu rijeke Majne u njema\xc4\x8dkom gradu W\xc3\xbcrzburgu. Tvr\xc4\x91ava je simbol grada, a skoro pet stolje\xc4\x87a je slu\xc5\xbeila kao sjedi\xc5\xa1te tamo\xc5\xa1njih kne\xc5\xbeeva biskupa. U vojne svrhe je slu\xc5\xbeila sve do tridesetogodi\xc5\xa1njeg rata kada ju je 1631. zauzeo \xc5\xa1vedski kralj Gustav Adolf. Tada je pretvorena u zamak u baroknom stilu. Danas slu\xc5\xbei kao park i muzej.'